A-vec'h m'en doa he damwelet , a-hend-all , e c'hoantae steuzian hep lezel tamm roud war e lerc'h .  Dres d'an ampoent , e veizas e oa faziet : ken pell e oa he doa-hi tec'het diwar hon ifern ! ( 3 )  Ma ! Ne oa ken sur ken e vefe honnezh an hini a glaske da vat .  Daoust ha n'en doa ket hunvreet un tamm re enni ? Kalz re , evel boaz ?  An hini en doa anavezet gwechall , hag a hente e ene  kuzh c'hoazh , daoust hag ar memes hini e oa , e gwirionez ?  Hag henvel e oa-hi ouzh plac'h e oa bet sorc'hennet ganti ?  Santout a reas e zivesker horjell-dihorjell war e dreid .